ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ

**ΔΗΜΟΣ ΔΙΟΝΥΣΟΥ**

ΔΗΜΟΤΙΚΗ ΚΟΙΝΟΤΗΤΑ ΑΓΙΟΥ ΣΤΕΦΑΝΟΥ

**ΗΜΕΡΟΜΗΝΙΑ 26/09/2016**

Προς

Τα μέλη του Δ.Σ της Δημοτικής Κοινότητας Αγίου στεφάνου

**ΘΕΜΑ:** **Προέγκριση για τη χορήγηση άδειας λειτουργίας Επιχείρησης Προσφοράς Yπηρεσιών Διαδικτύου**

ΙΣΤΟΡΙΚΟ - ΑΝΑΛΥΣΗ

Σας γνωρίζουμε ότι σύμφωνα με το αρ. 83 παρ. 1 του Ν. 3852/2010 (Φ.Ε.Κ. 87 Α/7-6-2010) το συμβούλιο της Δημοτικής Κοινότητας ασκεί τις ακόλουθες αρμοδιότητες στα όρια της Δημοτικής Κοινότητας αποφασίζοντας:

α) για την προέγκριση ίδρυσης ή εγκατάστασης καταστημάτων ,επιχειρήσεων ή λοιπών δραστηριοτήτων, σύμφωνα με την ισχύουσα νομοθεσία.

Έχοντας υπόψη :

1)Τις διατάξεις της Υ.Α. με αριθ. 1107414/1491/Τ. & Ε.Φ. , (ΦΕΚ 1827/8-12-2003) που αφορά τον «Καθορισμό των όρων ,των προϋποθέσεων, της διαδικασίας και των δικαιολογητικών για την χορήγηση αδειών λειτουργίας επιχειρήσεων προσφοράς υπηρεσιών διαδικτύου »

2)Τη ΔΙΔΚ/Φ1/2/22875/31-10-2001 (ΦΕΚ Β΄1480) κοινή απόφαση του Πρωθυπουργού και του Υπουργού Εσωτερικών ,Δημόσιας Διοίκησης και Αποκέντρωσης «Ανάθεση αρμοδιοτήτων του Υπουργού Εσωτερικών,Δημ. Διοίκησης & Αποκέντρωσης στους αντίστοιχους Υφυπουργούς»

Για τον προέλεγχο λαμβάνονται υπόψη ζητήματα που αφορούν : α) τις χρήσεις γης, β) την προστασία του φυσικού πολιτιστικού και αρχιτεκτονικού περιβάλλοντος , γ) την προστασία του αιγιαλού και της παραλίας, των δασικών περιοχών, των αρχαιολογικών και ιστορικών τόπων, καθώς και δ) την αισθητική φυσιογνωμία και την εν γένει λειτουργία της πόλης, όπως αυτά ορίζονται από την ισχύουσα νομοθεσία και από τους ειδικότερους όρους και προϋποθέσεις που τίθονται στις τοπικές κανονιστικές διατάξεις των οικείων Δημοτικών και Κοινοτικών αρχών. Η προέγκριση άδειας ίδρυσης & λειτουργίας συνίσταται στην δυνατότητα ίδρυσης από τον ενδιαφερόμενο συγκεκριμένου καταστήματος και η οποία χορηγείται μέσα σε αποκλειστική προθεσμία δεκαπέντε (15) ημερών από την κατάθεση της αίτησης και αποτελεί βασική προϋπόθεση για την χορήγηση της άδειας έναρξης επιτηδεύματος από την αρμόδια Δ.Ο.Υ.

Για την ανωτέρω προέγκριση, ο ενδιαφερόμενος καταθέτει αίτηση στον οικείο Δήμο ή Δημοτική Κοινότητα, στην οποία δηλώνει το είδος του καταστήματος και τις προσφερόμενες υπηρεσίες, την τοποθεσία και το οίκημα, στο οποίο αυτό πρόκειται να λειτουργήσει, επισυνάπτοντας τοπογραφικό διάγραμμα της περιοχής.

Μετά τη χορήγηση της προέγκρισης άδειας ίδρυσης & λειτουργίας, ο ενδιαφερόμενος οφείλει να προσκομίσει στην αρμόδια υπηρεσία Αδειοδοτήσεων Καταστημάτων του Δήμου , όλα τα απαιτούμενα δικαιολογητικά που προβλέπονται από τις οικείες διατάξεις για το κατάστημα που επιθυμεί να λειτουργήσει, τα οποία θα του υποδείξει η αρμόδια υπηρεσία, προκειμένου να χορηγηθεί η άδεια ίδρυσης και λειτουργίας.

Όπως επίσης η αρμόδια υπηρεσία οφείλει ευθύς ως συμπληρωθεί ο φάκελος, να προβεί σε όλες τις απαιτούμενες ενέργειες προς όλες τις συναρμόδιες υπηρεσίες, για τον υγειονομικό έλεγχο, τον έλεγχο πυρόσβεσης κτλ οι οποίες οφείλουν μέσα σε είκοσι (20) ημέρες να έχουν προβεί σε όλες τις απαραίτητες ενέργειες.

Η άδεια ίδρυσης και λειτουργίας εκδίδεται μέσα σε δέκα (10) ημέρες αφότου ολοκληρωθεί η ανωτέρω διαδικασία και εφόσον πληρούνται όλες οι νόμιμες προϋποθέσεις. Σε αντίθετη περίπτωση, ανακαλείται η Απόφαση Προέγκρισης άδειας ίδρυσης & λειτουργίας.

Το κατάστημα λειτουργεί νόμιμα από το χρόνο χορήγησης της οριστικής άδειας ίδρυσης και λειτουργίας.

Θέτουμε υπ’ όψιν σας την 26415/26-09-2016 αίτηση του ΚΕΜΑΛ ΑΠΡΑ του ΤΟΥΡΣΟΥΝ , που ζητά την **Προέγκριση για τη χορήγηση άδειας λειτουργίας Επιχείρησης Προσφοράς Yπηρεσιών Διαδικτύου** που **θα λειτουργήσει**  στην οδό Σωκράτους αρ. 4 , όροφος ισόγειο, στην περιοχή του Αγίου Στεφάνου, και τη λήψη σχετικής απόφασης του Τοπικού Συμβουλίου της Δημοτικής Κοινότητας Αγ. Στεφάνου.

Ο σχετικός φάκελος έχει συμπληρωθεί με όλα τα απαιτούμενα δικαιολογητικά που προβλέπονται από το άρθρο 80 του Ν.3463/2006 όπως αυτό τροποποιήθηκε με την υπ’ αρ. ΔΙΑΔΠ/Φ.Α.3.1/21220 Κοινή Υπουργική Απόφαση για την προέγκριση του αιτήματος και περιλαμβάνει:

1. **Απόσπασμα χάρτη της περιοχής**
2. **Υπεύθυνη δήλωση του ιδιοκτήτη με την ακριβή διεύθυνση του καταστήματος και την άδεια για λειτουργία της παραπάνω επιχείρησης**

**Π**ΡΟΤΑΣΕΙΣ :

Μετά τα παραπάνω και στα πλαίσια της παρ. 1α του άρθρου 83 του Ν. 3852/10 παρακαλούμε να ληφθεί σχετική απόφαση για την Προέγκριση **άδειας λειτουργίας Επιχείρησης Προσφοράς Yπηρεσιών Διαδικτύου** που **θα λειτουργήσει**  στην οδό Σωκράτους αρ. 4 , όροφος ισόγειο, στην περιοχή του Αγίου Στεφάνου, στην περιοχή του Αγίου Στεφάνου του Δήμου Διονύσου.

Παρακαλούμε να ληφθεί απόφαση σχετικά με το ανωτέρω θέμα.

**Για πληροφορίες και διευκρινήσεις, σας ενημερώνουμε ότι ο πλήρης φάκελος του θέματος βρίσκεται στη διάθεση των ενδιαφερομένων στα γραφεία της ΔΚ Αγίου Στεφάνου, οδός Πεντζερίδη 3 στον Άγ. Στέφανο.**

Ο Πρόεδρος

της Δ. Κ. Αγίου Στεφάνου

ΚΑΣΑΠΑΚΗΣ ΜΙΧΑΗΛ